Document ID: 32008R0788

32008R0788
L 213/1
SLUŽBENI LIST EUROPSKE UNIJE
UREDBA VIJEĆA (EZ) br. 788/2008
od 24. srpnja 2008.
o izmjeni popisa stečajnih postupaka i likvidacija u prilozima A i B Uredbi (EZ) br. 1346/2000 o stečajnim postupcima i kodifikaciji priloga A, B i C toj Uredbe
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1346/2000 o stečajnom postupku (1), a posebno njezin članak 45.,
uzimajući u obzir prijedlog Komisije,
budući da:
(1)
Prilozi A, B i C Uredbe (EZ) br. 1346/2000 navode oznake dodijeljene u nacionalnim zakonodavstvima država članica postupcima i upraviteljima na koje se ova Uredba odnosi. U Prilogu A navode se stečajni postupci iz članka 2. točke (a) te Uredbe. U Prilogu B navode se likvidacijski postupci iz članka 2. točke (c) te Uredbe, a u Prilogu C navode se upravitelji iz članka 2. stavka (b) te Uredbe.
(2)
Dana 13. prosinca 2007. Republika Latvija obavijestila je Komisiju sukladno članku 45. Uredbe (EZ) br. 1246/2000 o izmjeni popisa iz priloga A i B te Uredbe.
(3)
Zbog izmjena priloga A i B Uredbe (EZ) br. 1346/2000 nakon spomenute obavijesti Latvije, potrebno je izvršiti kodifikaciju priloga A, B i C te Uredbe kako bi se osiguralo da sve stranke uključene u stečajni postupak koji uređuje ova Uredba imaju potrebnu pravnu zaštitu.
(4)
Ujedinjena Kraljevina i Irska vezani su Uredbom (EZ) br. 1346/2000 te na temelju članka 45. te Uredbe sudjeluju u donošenju i primjeni ove Uredbe.
(5)
U skladu s člancima 1. i 2. Protokola o stajalištu Danske koji je priložen Ugovoru o osnivanju Europske zajednice, Danska ne sudjeluje u donošenju ove Uredbe, ista ju ne obvezuje niti se na nju primjenjuje.
(6)
Prilozi A i B Uredbe (EZ) br. 1346/2000 stoga bi se trebali izmijeniti a, sukladno tome, prilozi A, B i C kodificirati,
DONIJELO JE OVU UREDBU:
Članak 1.
Uredba (EZ) br. 1346/2000 mijenja se kako slijedi:
1.
U Prilogu A oznake Republike Latvije zamjenjuju se sljedećim:
„LATVIJA
-
Tiesiskās aizsardzības process
-
Sanācija juridiskās personas maksātnespējas procesā
-
Izlīgums juridiskās personas maksātnespējas procesā
-
Izlīgums fiziskās personas maksātnespējas procesā
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā”.
2.
U Prilogu B oznake Republike Latvije zamjenjuju se sljedećim:
„LATVIJA
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā”.
Članak 2.
Prilozi A i B mijenjaju se u skladu s člankom 1. ove Uredbe, a Prilog C Uredbi (EZ) br. 1346/2000 kodificira se i zamjenjuje tekstom iz priloga I., II. i III. ovoj Uredbi.
Članak 3.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u državama članicama u skladu s Ugovorom o osnivanju Europske zajednice.
Sastavljeno u Bruxellesu 24. srpnja 2008.

Labels: 12
11
4
18